LG lancerer to lynhurtige OLED-gamingskærme

LG er klar med to OLED-gamingskærme der byder på en opdateringsfrekvens på hele 240Hz og meget lav responstid.

Er man på udkig efter en high-end gaming skærm, så har LG to friske bud i UltraGear-serien. Her er der snak om 27GR95QE (27″) og 45GR95QE (45″). Skærmene blev fremvist for første gang på CES tidligere i år, men nu er LG klar med en nordisk lancering.

De to skærme skærme adskiller sig dog lidt fra hinanden, hvor 27″-udgaven har en QHD-opløsning (2560×1.440 pixels) og et fladt display, mens 45″-modellen er curved og har opløsning på 3.440×1.440p.

Fælles for de to skærme er, at de begge har en opdateringsfrekvens på 240Hz, samt en meget lav responstid på blot 0,03 ms.

Takket være OLED-panelet får man høj kontrast, op til 1000 nits lysstyrke ved HDR-indhold og 98,5% dækning af DCI-P3-farverummet. Der er også understøttelse af Nvidia G-Sync og AMD FreeSync Premium.

Skærmene er desuden udstyret med 2x HDMI 2.1 porte og 1x DisplayPort 1.4.

Pris og lancering

De to OLED-gamingskærme fra LG lander på markedet den 28. marts.

LG 27GR95QE (27″) har en vejledende pris på 8.999 kroner, hvor 45-tommer modellen, LG 45GR95QEDKK, har et prisskilt på 14.199 kroner.

Læs også: iPhone 14 – nu i frisk gul farve

LG lancerer to lynhurtige OLED-gamingskærme